# **“Насилието в детството и юношеството: оценка, превенция и преодоляване - подход на положителна психология”**

# **Номер на проекта: 2018-1-BG01-KA201-047853**

# **IO3: Онлайн / мобилен инструмент за оценка на склонността на учениците към прояви на агресия**

# **Aвтори:**

# **НАЦИОНАЛНА АСОЦИАЦИЯ НА ПРОФЕСИОНАЛИСТИТЕ, РАБОТЕЩИ С ХОРА С УВРЕЖДАНИЯ, БЪЛГАРИЯ**

# **ЧАСТНО УЧИЛИЩЕ “СЛЪНЧЕВ ЛЪЧ”, БЪЛГАРИЯ**

# **PHOENIXKM BVBA, БЕЛГИЯ**

**С подкрепата на:**

ZAMS – Zavod Antona Martina Slomska, Марибор, Словения

VIBSO – Waregem, Belgium

Този инструмент има за цел да идентифицира склонността към прояви на агресия и насилие при деца от различни възрасти. Инструментът е разработен под формата тест и е предназначен за прилагане в индивидуални сесии от психолози, училищни педагози и педагогически съветници от началните и средни училища.

За да гарантирате коректността на резултатите, моля, прочитайте внимателно всяко от твърденията по-долу на ученика, с който го провеждате. Към всяко от твърденията има предвидена скала с 5 възможни отговора, като ученикът трябва да посочи този от тях, който отразява или се доближава най-много до собственото му мнение. Всеки отговор има количествен еквивалент в точки от 0 до 5, на базата на който се изчислява крайният резултат от теста. Съобразно полученият краен резултат (сумата от точките), професионалистът преценява нивото на склонност към агресия и прояви на насилие при конкретното дете.

Моля, имайте предвид, че информацията от проведените тестове, която ни предоставяте тук, ще бъде използвана единствено с аналитични цели и за разработването на интелектуалните продукти по проект AVCA. Предоставената от Вас информация няма да бъде съхранявана след изтичане на нормативно предвидения 5-годишен срок за одит на проектите, финансирани по програма „Еразъм +“. Поемаме ангажимента да не разкриваме на трети организации, извън партньорството по проект AVCA, предоставеното ни от Вас конкретно съдържание, освен в случаите, в които разполагаме с Вашето изрично съгласие за това, както и гарантираме, че всяка употреба на това съдържание ще бъде извършвана по начин, гарантиращ защитата на вашите лични данни.

Гарантирането на поверителността в обхвата на настоящия проект е в съответствие с Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица по отношение на обработката на лични данни и за свободното движение на такива данни и за отмяна на Директива 95/46 / ЕО (Общ регламент за защита на данните).

Вашето име и фамилия:

Вашият имейл:

**Скала за преобразуване на отговорите в точки:**

|  |  |
| --- | --- |
| Не знам | 0 точки |
| Никога | 1 точки |
| Рядко | 2 точки |
| Понякога | 3 точки |
| Често | 4 точки |

|  |  |  |  |  |  |
| --- | --- | --- | --- | --- | --- |
| Твърдение | Не знам | Никога | Рядко | Понякога | Често |
| 1. Ставам груб към тези, които са неучтиви към мен или ме разгневяват. |  |  |  |  |  |
| 1. Най-много уважавам тези от приятелите си, от които имам полза. |  |  |  |  |  |
| 1. Когато мисля, че съм прав, мога да напрявя всичко, за да го покажа. |  |  |  |  |  |
| 1. Ако човек ме разочарова, мога да направя всичко, за да му навредя. |  |  |  |  |  |
| 1. Харесва ми да играя компютърни игри с насилие. |  |  |  |  |  |
| 1. Когато трябва да защитавам себе си, другите не ме интересуват. |  |  |  |  |  |
| 1. Готов съм да защитя свой приятел, дори ако трябва да се бия. |  |  |  |  |  |
| 1. Не забравям, когато някой ме обиди. |  |  |  |  |  |
| 1. Радвам се, когато хората, които не харесвам, изпадат в беда или им се случват лоши неща. |  |  |  |  |  |
| 1. Лъжа само, когато трябва да се измъкна от ситуация. |  |  |  |  |  |
| 1. Мога да наруша правилата или да направя нещо нередно, за да получа това, което искам. |  |  |  |  |  |
| 1. Ако някой се отнесе лошо с мен, му отговарям по същия начин. |  |  |  |  |  |
| 1. Лесно променям поведението си към другите. |  |  |  |  |  |
| 1. Семейството ми ме дразни. |  |  |  |  |  |
| 1. Обичам да гледам екшън филми и филми на ужасите. |  |  |  |  |  |
| 1. Не вярвам на другите – вярвам само на себе си. |  |  |  |  |  |
| 1. Имам съученици в моя клас, които си заслужават боя. |  |  |  |  |  |
| 1. Не се съгласявам лесно с другите. |  |  |  |  |  |
| 1. Никой не се интересува от мен. |  |  |  |  |  |
| 1. Не виждам нищо лошо в измъчването на животни. |  |  |  |  |  |
| 1. Не виждам нищо лошо в хората, които вършат нередни или забранени неща. |  |  |  |  |  |
| 1. Лесно се обиждам. |  |  |  |  |  |
| 1. Не слушам учителите си- правя само това, което искам. |  |  |  |  |  |
| 1. Ако можех, щях да имам оръжие. |  |  |  |  |  |
| 1. Повечето хора смятат, че съм лош човек, но това не е вярно. |  |  |  |  |  |
| 1. Ако направя пакост или нещо нередно, аз знам как да се измъкна. |  |  |  |  |  |
| 1. Имам опит с тормоза над другите. |  |  |  |  |  |
| 1. Знам как да науча другите да ме уважават. |  |  |  |  |  |
| 1. Ако някой ме тормози, съм способен да го удрям, докато не заплаче. |  |  |  |  |  |
| 1. Харесва ми да удрям съучениците си. |  |  |  |  |  |
| **Общ брой точки:** |  | | | | |

Резултатите се обработват и интерпретират по следния начин:

**Скала за интерпретиране на резултатите:**

С помощта на горепосочената скала за преобразуване на отговорите в точки определете различния брой точки за всяко от твърденията, сумирайте ги и проверете в коя от следните групи попада изследваният ученик спрямо склонността му да появява агресивно поведение:

* Отсъствие на склонност към агресивни прояви- когато общият резултат е **под 45 точки.**
* Слаба склонност към агресивни прояви - когато общият резултат е **между 45 и 60 точки**.
* Склонност към агресивни прояви- когато общият резултат е **между 61 и 105 точки.**
* Висока склонност към агресивни прояви- когато общият резултат **е между 106 и 120 точки.**

**Скала за оценка на склонността към агресивни прояви:**

Слаба склонност към агресивни прояви

Ако общият брой точки от отговорите на ученика е в диапазона между 45 и 60 точки, това означава, че той проявява слаба склонност към агресивни прояви. Важно е да се установи дали този резултат не индикира настъпила наскоро негативна промяна в поведението на детето. В случай че експертът, провел теста, прецени за наличието на такава възможност, той трябва да предприеме като последващо действие разговори с учителите на детето, за да разбере дали и те са установили промяна в обичайното му поведение. Ако неговата преценка се потвърди от учителите, е необходимо да се инициира среща с родителите на детето, по време на която те да бъдат убедени, че за детето им е подходящо да получи психологическо консултиране и да започне да работи с психолог.

Склонност към агресивни прояви:

Ако общият брой точки от отговорите на ученика е в диапазона между 60 и 105 точки, това означава, че ученикът проявява склонност към агресивни прояви. Този резултат предполага ученикът да бъде включен в дейности по интервенция. Препоръчва се интензивна подкрепа и консултиране от психолог, който да изработи най-подходящата програма за интервенция на ученика и преодоляване на склонността му към агресивни прояви.

Висока склонност към агресивни прояви:

Ако общият брой точки от отговорите на ученика е в диапазона между 105 и 120 точки, това показва висока склонност към агресивни прояви. Подобно поведение трябва да бъде смятано за изключително опасно, поради високия риск от реализиране на актове на насилие или на самонараняване, който носи. На ученик с подобни резултати трябва да бъде предоставена незабавна подкрепа от мрежа от специалисти, вкл. клинични такива, ако е необходимо, както и да бъдат информирани: ръководството на училището, родителите и компетентните органи по закрила на детето. Незабавната намеса е от съществено значение за предотвратяването на евентуални тежки последствия за детето или за околните.